Acrasiomycota utawa jamur lendhir mawa sekat iki kalebu golongan protista kang mèmper jamur.[1] Ciriné jamur iki ya iku ana sekat ing awaké, ana kang duwé sél siji lan ana kang sélé akèh.[1] Struktur awak vegetatifé ya iku wujudé kaya lendhir kang kasebut plasmodium lan duwé akèh inti.[1] Plasmodium owahé amoeboid kanggo nggolet tangkéanan kang rupané bahan organik.[1] Yén plasmodiumé wis diwasa bakal dadi sporangium kang cilik, duwé tangké lan akèh sporané. Spora kang wis mateng tukul dadi sél gamét kang ana flagélé.[1] Reprodhuksi generatifé nganggo cara singami ya iku leburé gamét loro kang wujud lan ukurané padha.[1] Kasilé ya iku zigot kang mengkoné bakal thukul gedhé.[1] Nanging yén ana ing kondhisi kang ora nguntungaké, plasmodium ing myxomicota bakal mandheg nggoné owah lan dadi tangké kang pucuké membentuk struktur réprodhuksi.[2] Plasmodium ing acrasiomycota bakal dadi agrégat mbentuk kaya bekicot kang ora duwé cangkang, yén kondhisi lingkungané nguntungaké manéh, agrégat bakal mandheg lan gawé awak buah kang isiné spora réprodhuksi.[2] Salah siji tuladha saka Acrasiomycota ya iku Dyctyostelium.[2]